
Beth yw Moeseg
Credir yn gyffredinol taw moeseg yw’r gwahaniaeth rhwng beth sydd yn gywir ac yn anghywir tu fewn cymuned neu testun penodol. Diffiniwyd Aubrey et al. (2000)  moeseg fel “athroniaeth foesegol” neu nifer o egwyddorion moesegol sydd yn sail i destun. Yn ôl Resnik (2011), yn debyg iawn i’r datgan gynharach, diffiniad moeseg yw ‘arferion ymddygiad sydd yn gwahaniaethu rhwng ymddygiad derbyniol ac annerbyniol.’ Awgrymwyd Aubrey et al. (2000) bod ymarferwyr blynyddoedd cynnar yn gwneud penderfyniadau pob dydd sydd yn rhan ystyriaeth moesegol, fel enghraifft o ddisgybliaeth sydd yn astudio safon ymddygiad moesegol. Mae ystyriaethau moesegol mewn ymchwil wedi dod yn bwysicach dros amser (Mukherji ac Albon, 2012). Datganwyd Greig et al. (2017) ni ddylai’r term “ymchwilwr” golygu bod esgus mewn ffordd sydd yn anfoesegol, hyd yn oed os oedd ymchwil anfoesegol wedi’u gwneud o’u flaen fel yr arbofion Nazioedd. Mae hyn hefyd yn cynnwys ymchwil fwy cysylltiedig gydag addysg a phlant, megis y “little Albert experiment” (Samelson, 1980) ac arbrawf enwog “Bobo Doll” Bandura (Lansford J.E., 2016) sydd wedi’i gynllunio ar gyfer ymchwil cyflyru.


Ymchwil Moesegol
Yn ôl Macnaughton et al. (2010) dyma’r egwyddorion am sut ddyle ymchwil moesegol o safon uchel bod tu fewn y blynyddoedd cynnar:
· Moesegol
· Pwrpasol
· Cynllun da
· Tryloyw
· Cyd-destunol
· Credadwy
· Gofalus
· Dychmygol
· Tegwch

Mae llawer o faterion moesegol i ymchwilwyr addysgol ystyried pan gwneud ymchwil yn y blynyddoedd cynnar. Yn ôl Danby a Farrell (2004), mae materion moesegol am gymhwysedd plant i gymryd rhan mewn ymchwil, ac mae heriau i bob aelod sydd yn ymwneud gydag ymchwil blynyddoedd cynnar-sef yr ymchwilwyr, plant ac y rhieni neu gofalwyr- tu fewn i amgylcheddau ymchwil sydd yn cynyddu mewn peryg lles a rheoliad lleoliadau neu’r gyfraith. 
Mae yna nifer o sefydliadau a phwyllgorau sydd yn cynnig rheolau, polisiau a canllawiau am sut ddyle ymchwilwyr mynd ati i wneud ymchwil mewn ffordd moesegol dros y byd.  Yn ôl Coleman and Bouësseau (2008), er mwyn cryfhau pwyslais y sefydliadau yma i sicrhau llwyddiant moesegol, mae angen annog datblygiad polisiau a gweithdrefnau safonol, hybu Sylfaen gyffredin o wybodaeth, a gwella statws y pwyllgorau trwy sefydliadau eu hun.
Sefydlwyd y British Educational Research Association (BERA) yn y flwyddyn 1974. BERA yw’r cymdeithas ymchwil addysgol sydd yn cynyddu ymwybyddiaeth a gwybodaeth am addysg trwy cynnal cymdeithas cryf am ymchwil addysg (BERA, 2018). Yn ôl canllawiau BERA mae tair nod, sef i hyrwyddo ansawdd ymchwil, adeiladu gallu ymchwil a maethu ymgysylltiad ymchwil trwy cynnig gwerthau moesegol mewn pob gweithgaredd a prosesau ymchwil tu fewn addysg.

Materion Moesegol
Awgrymwyd yn canllawiau BERA (2018) bod yna cyfrifoldebau a camau mae rhaid cymryd er mwyn ystyried materion moesegol tu fewn ymchwil. Dwedwyd yn y canllawiau bod rhaid ystyried cyfrifoldreb am materion moesegol tuag at y cyfranogwyr (yw’r plant a theuluoedd, mewn ymchwil blynyddoedd cynnar), noddwyr, cleientiaid a rhanddeilliaid, cyfrifoldeb tuag at y cymuned ymchwilwyr addysgol, cyhoeddi a dosbarthu, lles a datblygiad ymchwilwyr.



Caniatâd
Mae yna sawl dogfen ac egwyddor sydd yn esbonio pwysigrwydd caniatad o fewn ymchwil, ond un o’r dogfennau mwyaf pwysig o fewn hanes yw’r Côd Nuremberg- dyma dogfen ôl-Ail Rhyfel Byd sydd yn hysbysebu pob gwerth a côd moesegol y gyfraith a hawliau dynol mewn ymchwil sydd yn ymwneud gyda phobl ag unigolion (Emanuel et al., 2008). Pwysleiswyd yn gryf yn y Côd Nuremberg ar caniatâd gwirfoddol heb unrhyw ymyrraeth grymus. Nid yw’r Côd yn rhoi pwyslais ar caniatâd gwirfoddol yn unig, ond caniatad gwirfoddol gwybodus oherwydd dylai unigolion o fewn ymchwil cael digon o wybodaeth a dealltwriaeth. Yn ôl y Comisiynydd Plant Cymru (2018), mae Erthygl 13 o’r Confensiwn y Cenhedloedd Unedig ar Hawliau’r Plentyn (CCUHP) yn datgan fod hawl i’r plentyn caffael ar wybodaeth, sydd yn pwyslwisio pwysigrwydd caniatad gwybodus er mwyn i’r plentyn cael syniad o beth mae’r ymchwil yn cynnwys. Fodd bynnag, awgrymwyd yn Jones (2018) bod y CCUHP yn cael ei beirniadu am gorbwysleisio anghenion bregus plant am amddiffyniad a diogeli.
Wrth gwneud ymchwil gyda phlant yn y adran blynyddoedd cynnar, mae hi’n arfer moesegol ac angenrheidiol cael caniatâd y lleoliad ble fydd yr ymchwil yn cymryd lle, gan gynnwys rhieni neu gofalwyr y plant hefyd. Mae’n rhaid gofyn caniatâd rhieni fel arfer oherwydd ynglŷn â hawliau plant yn y Deurnas Unedig, fel teulu ac o rhan y gyfraith, mae’r rhieni yn cael cyfrifoldeb rhiant sydd yn golygu maent yn cael awdurdod a chyfrifoldeb o rhan y plentyn ac eiddo (Feikert, C., 2008). Mae yna hefyd rhai materion moesegol sydd yng gysylltiedig gyda caniatad rhiant pan ystyried y Children Act 1989 ynglŷn â rhieni sydd heb priodi neu rhieni sydd ar wahan, gan efallai fydd un rhiant yn cael mwy o chyfrifoldeb yn hytrach na phwer (Legislation.gov.uk, 1989). Mae hyn yn golygu mae’n rhaid i ymchwilwyr bod yn ofalus i bwy maent yn ofyn am caniatad er mwyn gwneud ymchwil blynyddoedd cynnar.
Yn ôl Macnaughton et al., (2010), oherwydd mae plant methu rhoi caniatâd llawn oherwydd diffinadau gyfreithlon, dyle’r ymchwilwr gwrando ar “cydsyniad” yn hytrach na caniatad llawn a gyfreithlon. Datganodd fod mae’n arfer moesegol sydd yn cydfynd gyda’r CCUHP i gofyn am cydsyniad y plentyn, ond y rhiant neu ofalwyr gyfreithlon sydd yn rhoi caniatad dros y plentyn. Ar y llaw arall, datganwyd yn Coyne (2010), bod y gofyniad caniatâd rhieni ar gyfer ymchwil sydd yn cynnwys plant angen ei herio ble mae angen oherwydd mae’r rheol yma methu cydnabod gallu y plentyn neu adnabod plant fel unigolion a phobl yn hawl ei hun. Ond, dwedodd bod hyn yn problem “potensial”, felly mae caniatâd yn aros yn mater moesegol pwysig o rhan ymchwil blynyddoedd cynnar.
Cyfrinachedd
Mater moesegol arall mae’n rhaid ystyried yw cyfrinachedd ac ynhysbysrwydd. Mae materion cysylltiedig gyda cyfrinachedd tu fewn ymchwil blynyddoedd cynnar, megis chwilfrydedd rhieni neu pryder am eu phlentyn, yn ogystal â rheoliadau amddiffyn plant sydd yn presennol (Fargas-Malet et al., 2010). Mae’n tueddol bod rhieni yn gofyn am gynnwys yr ymchwil a gwthio am fwy o wybodaeth sydd yn gallu rhoi straen ar yr ymchwilwr, felly mae’n rhaid bod yn hystyriel o’r plant, rhieni ac ymchwilwyr hefyd (Bushin, yn Fargas-Malet et al., 2010).

Awgryma Williamson et al., (2005) dylai hysbysebu’r plant (a rhieni, yn dibynu ar oed) am gyfyngiadau cyfrinachedd cyn cymryd rhan mewn unrhyw fath o ymchwil er mwyn rhoi ei caniatâd neu cydsyniad llawn. Mae hyn oherwydd efallai bydd ymchwil yn codi materion megis camdriniaeth neu darganfyddiad cyflwr meddygol neu anhawster dysgu (Fargas-Malet et al., 2010).  
Yn ôl Alderson a Morrow (2004), mae’n arfer moesegol i’r ymchwilwr trafod gyda’r rhieni, unigolion a gweithwyr proffesiynol cywir os yw plentyn yn datgelu camdriniaeth neu yn dangos arwyddion pryderus.
Dywedwyd yn Palaiologou (2012) er mwyn cael mynediad i ymchwil a chadw cyfrinachedd, mae’n rhaid meddwl am y camau sydd angen i amddiffyn cyfrinachedd ac anhysbsysrwydd y plentyn gan defnyddio ffugenw neu dileu nodweddion sydd yn cael potensial i adnabod y plentyn. Mae esiampl o sut i amddiffyn cyfrinachedd plentyn mewn ymchwil blynyddoedd cynnar gan Nutbrown (2002) ble wnaeth hi cyfweliadau gyda phlant. Dywedwyd er mwyn amddiffyn eu cyfrinached ac anhysbysrwydd yn yr ymchwil, wnaeth hi newid enwau’r plant gyda caniatâd yr ysgol a rhieni. Cytynwyd yr arfer hyn gan Walford (2006),a ddyweddodd dylai unigolion sydd yn ymwneud gydag ymchwil aros yn anhysbys fel arfer moesegol. 
Pwer yr Oedolyn
Yn ôl Macnauthong et al., (2010), mae’r mater o phwer a rheolaeth angen ei drafod cyn dechrau unrhyw ymchwil er mwyn cael tegwch a mae pwer angen cael ei dosbarthu rhwng pawb sydd yn gysylltiedig gyda’r ymchwil sef: yr ymchwilwr, y plant, y rhieni ac unrhyw pobl allanol sydd yng nghysylltiedig, yn hytrach na’r ymchwilwr cadw’r pwer i gyd. Awgrymwyd yn Grieshaber (2007) bod cydbwysedd pwer yn amrywio yn gyson rhwng yr ymchwilwr ac y cyfranogwyr mewn ymchwil ansoddol (ymchwil mae dullau meintiol-ffugurau a stategau- methu rhoi i ni. Yn ôl Nolan et al., 2013, mae hyn yn golygu bod cyfle i cael ansawdd gwell o ganlyniadau ymchwil).
Galwyd yn “professional gatekeeping” (Hamilton-Giachritsis et al., yn NSPCC, 2018) ble mae’r ymarferwyr ac ymchwilwyr sy’n gweithio gyda phlant yn defnyddio eu pwer ac yn anfodlon dewis rhai plant sydd yn gymwys am yr ymchwil, neu efallai nid fydd yr ymchwilwr yn rhoi gwbodaeth a trafod yr ymchwil neu’r methodoleg gyda phlant sydd yn gymwys i gymryd rhan yn yr ymchwil. 
Dwedwyd Hamilton-Giachritsis et al., (yn NSPCC, 2018) bod “professional gatekeeping” yn y blynyddoedd cynnar yn digwydd am sawl rheswm, megis:
· Pryderon am lles y plentyn
· Dim digon o amser i trafod yr ymchwil gyda’r plant, neu methu esbonio mewn ffordd bydda’r plant yn deall os ydyn yn ifanc iawn.
· Dryswch am nod ac amcanion yr ymchwil neu dryswch am y cynulleidfa a sut i bortreadu’r ymchwil i’r plant.
· Efallai bydd ymarferwyr yn ofni bydd ymchwil yn arwain at gwaith ei hun cael ei gwerthuso, neu i ymchwilwyr ofni bydd ymarferwyr neu ymchwilwyr eraill yn arwain at ei gwaith cael ei gwerthuso.
· Mae’n posib fydd yna camsyniadau am am yr ymchwil, neu fydd camsyniadau ymarferwyr ar ymchwilwyr ac ei profiadau ac adnybyddiaeth o’r sector blynyddoedd cynnar a gweithio gyda phlant.



Dim Niwed
Mae hi’n bwysig sicrhau bydd dim achosiad niwed mewn ymchwil- mae’r CCUHP yn adnabod bod plant yn bregus trwy rhoi hawl y plentyn i gyfranogi gyda hawl y plentyn am amddiffyniad (Roberts-Holmes, 2011). Yn ôl Kirby et al. (2003), mae’r CCUHP yn awgrymu shifft diwylliannol o gweithio gyda awdurdod dros plant, i gweithio gyda phlant, gan bod cydbwysedd pwer rhwng oedolion wedi symud o blaid y plant. Dywedwyd yn Greig a Taylor (1999) bod y Cod Nuremberg trafodwyd yn gynharach yn  amodi bod:
· Mae yna angen hanfodol am caniatâd gwirfoddol unigolion mewn ymchwil (gan gynnwys y rhieni a lleoliad mewn blynyddoedd cynnar).
· Yr angen i sicrhau bod yr ymchwil yn moesegol ac yn fuddiol yn gyffredinol yn hytrach na’r ymchwilwr yn unig.
· Mae unrhyw dioddefaint meddyliol neu corfforol yn cael ei hollol hosgoi.
· Asesiadau o unrhyw risg neu pryder i’r unigolion sydd yn cyfranogi mewn ymchwil.
· Mae hi’n angenrheidrwyd bod y gallu i cyfranogwyr tynnu allan o’r ymchwil ar unrhyw adeg.



Diogelu Data
Mae hi’n angenrheidiol i bob cynnig ymchwil cydfynd gyda pob darn o deddfwriaeth preifatrwydd berthnasol- er engrhaifft, mae’n rhaid i ymchwilwyr mewn Awstralia dilyn cyfarwyddiadau’r “Australian Privacy Act 1988), yr “Information Privacy Act 2000” ac yr “Health Records Act 2001” (Nolan et al., 2013). 
Yn y Deurnas Unedig, mae deddfau i amddiffyn preifatrwydd a diogelu data fel y “Data Protection Act” (1998). Y deddf Data Protection yw’r deddf cenedlaethol i wneud darpariaeth newydd ar gyfer rheoleiddo prosesu gwybodaeth sydd yn ymwneud gydag unigolion, gan gynnwys caffael, cadw neu ddatgelu unrhyw gwybodaeth (Legislation.gov.uk).
Yn ôl Alderson a Morrow (2011), prif pwyntiau’r deddf yw:
· Data personol yw unrhyw data neu gwybodaeth sydd wedi’u casglu am unigolyn, sydd yn gallu cael eu ddefnyddio i adnabod yr unigolyn.
· Mae’n rhaid i data cael ei gynhyrchu, casglu a prosesu mewn ffordd teg a cyfreithlon.
· Mae’n rhaid i unigolion sydd yn rhoi’r data (megis y plant a rhieni) bod yn ymwybodol o pam mae’r ymchwilwr yn casglu data.
· Mae’n rhaid i ddata dim ond cael ei defnyddio am y pwrpas penodedig sydd wedi’i cytuno rhwng aelodau’r ymchwil.
· Ni ddylai’r ymchwilwr rhannu unrhyw data gyda sefydlau, staff neu unigolion eraill sydd ddim yn berthnasol i’r ymchwil, yn enwedig ar ôl yr ymchwil wedi’i gwblhau.
· Ni ddylai data personol cael ei gadw yn hirach nag angen am yr ymchwil.
· Os nad oes unrhyw defnydd neu rheswm am y data, dyla’r data cael ei dinistrio neu dileu mewn ffordd moesegol (Data Protection Act, 1998).

